CHARLOTTE VAILLOT KNUDSEN

Den akustiske konvolutt

DIKT

À Levantin, mon étoile

arkitektur er frossen musikk

(sa Goethe)

kan du
lese alle språk
uten egentlig å forstå

språket mitt tegner
en stillhet
på den
blanke siden

når jeg leser dette
høyt for deg
vil ordene ligge der
mellom oss
som et vannfall vi
løser oss opp i

og flommer n

e

d

o

v

e

r

du falt til ro av stemmen
og melodien (i språket)

for selv om vi ikke talte samme
språk forstod du meg og det var

så fint å se på så fint
å oppleve å la et menneske

drømme seg inn i landskap hvor bare
lyden (av ordets omtanke)

¨

¨

¨

¨

eksisterte

isfuglen | og | Ra II
denne | gangen | mislykkes
ei | ekspedisjonen |

subtropisk -
tropisk -
ørken - og mikroklima
tørr luft
(Sendero Luminoso)
solen var sterk
himmelhvelvingen lente seg

på mine skuldre

og alt f l ø y forbi
(her stråler vi, sa du)